БЪЛГАРИЯ, 8600 Ямбол, ул. 14 № 22, кв. Индустриален:

тел.: +359 46 68 33 18, факс: +359 46 68 33 32;

E-mail: tehnicheski\_yambol@bella.bg

**ОБОСНОВКА НА ПРОГНОЗНИТЕ ЦЕНООБРАЗУВАЩИ ЕЛЕМЕНТИ**

**За ценовия период 01.07.2019 – 30.06.2020г.**

На площадката на Белла България АД в гр. Ямбол е изградена система за високоефективно комбинирано производство на електрическа и топлинна енергия. Общата инсталирана електрическа мощност на централата е 1,05 MW. Комбинираното производство се осъществява чрез Ко-генератор тип Quanto C 1000 SPE. Произведената от инсталацията топлинна енергия е предназначена за собствено потребление, а приблизително 100% от нетната електрическа енергия ще бъде продавана на ЕРП.

Във връзка с новия ценови регулаторен период *01.07.2019 – 30.06.2020г*., фирмата не предвижда увеличение в производството на електрическа и топлинна енергия. Прогнозира се производството на електрическа енергия да достигне 7910 MWh , което е с 45 MWh по-малко спрямо отчетния ценови период *01.07.2018г. до 30.06.2019г*. или -0,56% намаление, а прогнозираното производство на топлинната енергия се равнява на 8337 MWh, което е със 156 MWh по-малко от отчетния ценови период или -1,84%. (***фиг.1***). Намалението се дължи на по-малък брой работни часове на съоръжението заложени в прогнозата, тъй като през месец 01.2020г. фирма Белла България АД планира да извърши основен ремонт на двигателя на Ко-генератора.



***Фиг. 1***

В тази връзка фирмата предвижда намаление на количеството реализирана електрическа енергия, в т.ч. продадена на ЕРД с -0,84% или 7547 MWh.

През новия ценови период фирмата планира да извърши основен ремонт на двигателя, който се осъществява на всеки 80 000 работни часа по препоръка на производителя. Стойността на ремонта по бюджетна оферта от фирма Елтрак България ЕООД е 415 738,44 лв без ДДС, като в тази сума не са включени смяната на обгорели кабели и други непредвидени разходи, които ще възникнат по време на ремонта.

Прогнозираните УСЛОВНО-ПОСТОЯННИ РАЗХОДИ за дейността през новия ценови период са с 1% по-високи спрямо отчетния ценови период 01.07.2018-30.06.2019г. Промяната на тези разходи се дължи основно на разходите за амортизации, които се увеличават поради увеличение на балансовата стойност на съоръжението след основния ремонт и разходите за материали за текуща поддръжка.

През новия ценови период 01.07.2019-30.06.2020г. се предвижда увеличение в ПРОМЕНЛИВИТЕ РАЗХОДИ спрямо отчетния, което основно се дължи на промяната в цените на някои от основните суровини, в т.ч. природен газ, вода и закупувана електрическа енергия за нуждите на производството.

***Цени на водата в гр. Ямбол, утвърдени от КЕВР***

|  |  |
| --- | --- |
| *Година* | *Цена на вода без ДДС* |
| 2018г. | 1,965 лв./м3 |
| 2019г. | 2,043 лв./м3 |
| 2020г. - прогноза | 2,057 лв./м3 |

***Цени на закупената електрическа енергия за производството***

|  |  |
| --- | --- |
| *Година* | *Средно претеглена цена на ел.енергия без ДДС* |
| Отчет 2018г. | 0.13476 лв/kWh |
| Отчет 01.07.2018-30.06.2019г. | 0.13574 лв/kWh |
| Прогноза от 01.07.2019-30.06.2020г. | 0,13574 лв/kWh |

Предложената цена за новия ценови период от **178.86 лв/MWh е** изчислена на база цена на природния газ действаща към момента – 493,82 лв/kм3.

Дата: 01.04.2019г. Подпис \_\_\_\_\_\_\_\_\_\_\_\_\_\_\_\_\_\_\_\_ *(печат)*

Изпълнителен Директор: Елза Маркова